XXVI. Kísérletes Sebészeti Kongresszus
2017-09-28 - 2017-09-30 | Magyarország, Herceghalom
Kiváló ritmusban haladnak a XXVI. Kísérletes Sebészeti Kongresszus előkészületei, eddig közel száz absztrakt érkezett, ennek megfelelően 11 szekciót és 3 kerekasztal-beszélgetést szervezünk.

A kongresszus kiemelt témai között szerepelnek a kísérletes technológiai innovációk, az intervenciós és kísérletes kardiológia, valamint a graduális és posztgraduális oktatás aktuális kérdései. Kerekasztal foglalkozik az elektrosebészettel és a vadonatúj thermofúziós technikákkal. A hatalmas léptekben fejlődő endoluminális sebészetnek külön szekció tervezünk és ehhez kapcsolódóan gyakorlati tanfolyamot szervezünk haladó sebészek számára.

2017-től alapvetően változnak meg az Európai Unió kísérleti állatokkal kapcsolatos direktívái, emiatt - találkozóink történetében először, - fókuszba szeretnénk állítani munkánk nélkülözhetetlen egyedeit, valamint az állatkísérletek jogi és technikai szempontjait. A klinikai kutatások mellett természetesen szó lesz majd az I/R, a mikrokeringés, a szepszis, a regeneráció és adaptáció, valamint a transzplantáció és nanotechnológia legújabb kutatási eredményeiről.

A konferencia 48 kreditponttal akkreditált továbbképző tanfolyam is egyben (OFTEX kód: SE-TK/2017.II/00107).
A találkozó különösen értékes részének gondoljuk a gyakorlati kurzusokat. Ezeket - a kongresszussal párhuzamosan, a résztvevők számára kedvezményes áron - a helyszíntől pár 100 m-re lévő “George Berci” Sebészeti Gyakorló és Kutató Laboratóriumunkban szervezzük.

Témák:
• Bél- és éranasztomózis technikák az általános sebészetben
• Coronaria anastomosis workshop
• Elektrosebészet tanfolyam
• Alapszintű laparoszkópos tanfolyam
• Laparoszkópos varrástanfolyam

2017. szeptember 28-án szervezzük az alábbi kerekasztal beszélgetést:
16:00-17:30 III. Szekció: Állatkísérletek - kísérleti állatok aktuális kérdései kerekasztal - Program

Szeptember 29-én, pénteken szervezzük az alábbi kerekasztal-beszélgetést:

A. terem |14:00-15.30| Elektrosebészet - Program

Részletes program megtalálható a kongresszus (http://www.convention.hu/Rendezveny/Reszletek/MST-KISERLETES2017 ), illetve intézetünk honlapján (http://semmelweis.hu/mutettan/2016/11/28/mst-kongresszus-workshopok ).

Szeretettel várjuk Önt és Kollégáit Herceghalmon!
